
CONSILIUL JUDEŢEAN
HOTĂRÂRE
privind desemnarea reprezentantului Judeţului Bistriţa-Năsăud în Adunarea Generală a Asociaţiei de Dezvoltare Intercomunitară „Turism în Bistriţa-Năsăud”
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;

Având în vedere:
- expunerea de motive nr. IX/10127 din 17.07.2014 a Preşedintelui Consiliului Judeţean Bistriţa-Năsăud; 

- raportul nr. IIIA/9949 din 15.07.2014 al Direcţiei dezvoltare durabilă din cadrul Consiliului Judeţean Bistriţa-Năsăud;   
- Hotărârea Consiliului Judeţean Bistriţa-Năsăud nr. 170/19.12.2013 privind aprobarea Actului constitutiv, Statutului şi a cotei de participare financiară la constituirea Asociaţiei de Dezvoltare Intercomunitară „Turism în Bistriţa-Năsăud”;
- Hotărârea Consiliului Judeţean Bistriţa-Năsăud nr. 155/28.11.2013 privind acordul de principiu al Consiliului Judeţean  de asociere a  Judeţului Bistriţa-Năsăud cu unele unităţi administrativ teritoriale din judeţ, pentru înfiinţarea unei Asociaţii de Dezvoltare Intercomunitară în domeniul turismului;
- prevederile Ordonanţei Guvernului României nr. 26/2000 cu privire la asociaţii şi fundaţii,  cu modificările şi completările ulterioare;

- Încheierea civilă nr. 4090/2014 prin care se dispune înscrierea în Registrul asociaţiilor şi fundaţiilor ţinut de grefa Judecătoriei Bistriţa a Asociaţiei de Dezvoltare Intercomunitară „Turism în Bistriţa-Năsăud”;

- prevederile art. 94 alin (21) lit. „b” şi „c” din Legea 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare;
- prevederile art. 16 şi art. 24 din Statutul Asociaţiei de Dezvoltare Intercomunitară „Turism în Bistriţa-Năsăud”, autentificat cu nr. 778/07.03.2014 de Societatea Profesională Notarială „Bria”;
- raportul nr. IB/10531/25.07.2014 al Comisiei economice;

- raportul nr. IB/10534/25.07.2014 al Comisiei de urbanism;

În temeiul art. 91 alin.(1) lit.e), alin (6) lit.c), art. 92, art. 97, art. 113 şi art. 115 alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se desemnează domnul MOLDOVAN GRIGORE-FLORIN, administrator public al judeţului, în calitate de reprezentant al judeţului Bistriţa-Năsăud, în Adunarea Generală a Asociaţiei de Dezvoltare Intercomunitară „Turism în Bistriţa-Năsăud”.

Art.2. Prezenta  hotărâre a fost  adoptată cu un  număr  de 23 voturi  « pentru ».
Art.3. Cu ducere la îndeplinire a prevederilor prezentei hotărâri se încredinţează Direcţia dezvoltare durabilă şi Asociaţia de Dezvoltare Intercomunitară „Turism în Bistriţa-Năsăud”.

Art.4. Prezenta hotărâre se comunică de către Serviciul administraţie şi relaţii publice cu:

- Administratorul public;

- Direcţia dezvoltare durabilă;

- Comuna Bistriţa Bîrgăului;
- Comuna Cetate;

- Comuna Josenii Bîrgăului;

- Comuna Livezile;

- Comuna Prundu Bîrgăului;

- Comuna Tiha Bîrgăului;

- Comuna Dumitriţa;

- Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN                                                                                                                                                                                                                      

